З 27 па 29 сакавіка ў клаштары сясцёр Эўхарыстак прайшлі рэкалекцыі для дзяўчат. Удзельніцы былі з Браслава, Полацка, Астраўца, Слабодкі, Мінска. Асноўным урыўкам, над якім засяродзілі сваю ўвагу, стаў урывак з Евангелля паводле Яна 4 (спатканне Езуса з самаранкай). Дзяўчаты адразу моцна пасябравалі і адчувалася сяброўская атмасфера.\nУ чарговы раз мы адзначаем урачыстасць Звеставання Пана, а разам з ёй — «Дзень Святасці Жыцця». Год за годам перажываем гэты дзень у кантэксце таямніцаў мукі і смерці Хрыста, усведамляючы, што немагчыма аддзяліць жыццё ад смерці.\nУспамін благаслаўлёнага Юрыя Матулевіча\n27 студзеня ва Успамін благаслаўлёнага Юрыя Матулевіча ў кляштары сясцёр Эўхарыстак адбылася Адарацыя Найсвяцейшага Сакрамэнту. На малітву прыйшлі як дарослыя, так і моладзь. Упрыгожылі Адарацыю хлопцы сваім спевам. Падчас малітвы слухалі разважанні з Духоўнага Дзённіка благаслаўлёнага біскупа.\nTaize - Спатканне адзінства\nХрыстос, калі адыходзіў з гэтага свету, прасіў сваіх вучняў жыць у адзінстве. Супольнасць Taize ўзнікла з той думкі і натхнення, каб быць злучанымі ў адно. Кожны год у розных гарадах Еўропы моладзь збіраецца ў пілігрымцы Даверу на Зямлі, каб маліцца разам, і быць знакам надзеі для сучаснага свету, што мы хочам супакою, міру і сяброўства.\nПа ініцыятыве тых, хто ўдзельнічае ў катэхэзах для бацькоў адбылася пілігрымка ў Вільню да Маці Божай Вострабрамскай.\nКожны трэці чацвер лістапада з 1977 года ў большасці краін свету адзначаецца Сустветны дзень адмовы ад палення, які быў прызначаны Амерыканскім анкалагічным таварыстам.\nСальватарыянскі Цэнтар Пакліканняў\nУдзельнікі Сальватарыянскага Цэнтру Пакліканняў сустрэліся, каб падтрымаць свайго сябра Віктара, які будзе разпазнаваць сваё пакліканне ў супольнасці святароў Сальватарыянаў.\nУ нашай парафіі распачаўся надзвычайны час - час Cвятых Mісій\n6 лістапада ў нашай парафіі распачаўся надзвычайны час - час Святых Місій. У нядзелю, падчас першай святой Імшы, адбылося ўрачыстае прывітанне і ўваход у працэсіі місіянераў у святыню, дзе ім былі перададзеныя ключы ад касцёла і стулы, як сімвал прыняцца своеасаблівай духоўнай улады на час Mісій у абвяшчэнні Слова Божага.\nЗапрашаем прыняць удзел у спатканні ТЭЗЭ, якое ў гэтым годзе будзе праходзіць у горадзе Рыга (Латвія) з 28 снежня па 1 студзеня.\nУзрост удзельнікаў ад 16 да 35 год.\n8029 5584625 с . Таццяна.\nЗАПІСАЦЦА МОЖНА ДА 28 кастрычніка!!!\nТУТ ГЛЯДЗІ ПРАГРАМУ СУСТРЭЧЫ\nПарафіяльная супольнасць руху “Маці ў малітве” запрашае да сябе\nРух “Маці ў малітве” нашай парафіі запрашае далучыцца да сваіх колаў. Дадзеная парафіяльная супольнасць існуе ў Браславе з 2002 года і сёння налічвае тры малітоўныя групы.


02 чэрвень 2010, 20:25\nРэдакцыя «Народнай волі» атрымала папярэджаньне ад Міністэрства інфармацыі за сэрыю публікацый Ільлі Копыла «Нябышына. Вайна», надрукаваных у сакавіцкіх выпусках газэты. Паводле міністэрства, газэта распаўсюдзіла інфармацыю, якая дыскрэдытуе партызанскі рух і дзеяньні Чырвонай арміі на тэрыторыі Беларусі.\nПапярэджаньне «Народнай волі» — трэцяе па ліку. Папярэднія былі летась у лістападзе і сьнежні.\nПасьля публікацыі артыкулаў Ільлі Копыла «Нябышына. Вайна» актывісты БРСМ правялі пікет каля будынка рэдакцыі. Яшчэ адзін пікет правялі некалькі пэнсіянэраў.\nПотым Інстытут гісторыі Акадэміі навук даў заключэньне пра тое, што ў тэкстах ёсьць тры недакладныя інфармацыі. Рэдакцыя дала магчымасьць сп.Пестракову, які выступаў арганізатарам пікетаў, дыскутаваць на старонках газэты з аўтарам публікацый.\nУ нумары газэты за 25-27 траўня ад імя рэдакцыі быў надрукаваны ліст да Міністэрства інфармацыі, у якім яна запэўніла, што пераканаўчыя доказы памылковасьці некаторых фактаў, выкладзеных Ільлём Копылам, газэта абавязкова надрукуе.\nПаводле заканадаўства, газэта можа выправіць памылкі. Але міністэрства разам з тым вынесла ёй трэцяе папярэджаньне.\nЦі будзе гэта мець нэгатыўныя наступствы для рэдакцыі?\nРэдактар «Народнай волі» Ёсіф Сярэдзіч адказаў «Свабодзе»:\n«А чаму толькі для „Народнай волі“? Нэгатыўныя наступствы могуць быць для ўсёй краіны. Калі цёмная ноч апусьціцца на краіну канчаткова, калі Беларусь пазбавіцца адзінай праўдзівай, па-сур’ёзнаму прынцыповай газэты, то наступствы будуць ня толькі для рэдакцыі, але й для ўсёй краіны.\nКалі Беларусь пазбавіцца адзінай праўдзівай, па-сур’ёзнаму прынцыповай газэты, то наступствы будуць ня толькі для рэдакцыі.\nКалі газэта будзе непатрэбная чытачам і яны не паўстануць у абарону газэты, то й мне яна непатрэбная. Мне яна патрэбная да таго часу, пакуль яна патрэбная чытачам. Пакуль людзі падпісваюцца на газэту, пакуль людзі яе купляюць у шапіках, пакуль пішуць лісты. Як толькі чытачы скажуць, што газэта непатрэбная, я сам яе закрыю».\nАўтар публікацыяў Ільля Копыл апавёў «Свабодзе»:\n«Я проста паставіў пытаньне перад грамадзтвам, перад гісторыкамі, што з вайной ня ўсё ў парадку і трэба разьбірацца, трэба пісаць праўду. І вось гэтыя лісты чытачоў „Народнай волі“ — гэта і ёсьць народная праўда пра вайну».\nПаводле заканадаўства зварот у суд — прэрагатыва міністэрства. Газэта мае месячны тэрмін, каб абскардзіць папярэджаньне. Да 2000 году на практыцы дзьве траціны такіх судовых спрэчак вырашаліся на карысьць рэдакцый. Ад 2002 году сытуацыя зьмянілася. 8 газэт, якія зьвярнуліся ў суд, атрымалі адмову.\nЮрыст Андрэй Бастунец, намесьнік старшыні БАЖ, прыгадаў, што Міністэрства інфармацыі можа зьвяртацца ў суд, каб закрыць газэту, але яно не абавязана гэта рабіць.\n«З вынясеньнем трэцяга папярэджаньня «Народнай волі» сытуацыя прынцыпова для выданьня не зьмянілася. Яно і так знаходзілася пад гэтай рызыкай. Абскардзіць папярэджаньне рэдакцыя мае магчымасьць цягам месяца.\nЧарговае папярэджаньне "Народнай Волі"